**Odôvodnenie nezrušenia použitého postupu podľa § 57 ods. 2 zákona o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)**

Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona, (ďalej len „MV SR“) vyhlásilo zverejnením oznámenia v úradnom vestníku EÚpod označením 2023/S 176-552396 zo dňa 13.9.2023 a vo Vestníku verejného obstarávania č. 180/2023 zo dňa 14.9.2023 pod. zn. 31075-MST nadlimitnú verejnú súťaž na predmet zákazky **„Evakuačná sieť do podvesu vrtuľníka“**.

Verejný obstarávateľ napriek skutočnosti, že vo verejnej súťaži bola predložená len jedna ponuka, nezrušil použitý postup zadávania zákazky z nasledovných dôvodov:

* zákazka bola riadne vyhlásená v úradnom vestníku EÚ, ako aj vo Vestníku VO,
* súťažné podklady boli zverejnené a dostupné všetkým záujemcom na profile verejného obstarávateľa,
* podmienky účasti boli stanovené primerane vo vzťahu k predmetu zákazky,
* úspešný uchádzač splnil všetky požiadavky verejného obstarávateľa na predmet zákazky a náležitosti ponuky, uvedené v oznámení o vyhlásení verejného obstarávania a v súťažných podkladoch ako aj podmienky účasti,
* ponuková cena je primeraná vo vzťahu k predmetu a rozsahu zákazky, ako aj vo vzťahu k PHZ a ponuka je preto pre verejného obstarávateľa prijateľná,
* vzhľadom na aktuálnu situáciu na trhu s predmetom zákazky, by opakovanie verejného obstarávania za účelom predloženia väčšieho množstva ponúk s pravdepodobnosťou hraničiacou s istotou neprinieslo odlišný výsledok, naopak s určitosťou by bolo možné predpovedať vyššiu víťaznú ponuku.